Anexa nr. 1

**NOTA DE FUNDAMENTARE**

**la proiectul Hotărârii de Guvern privind comercializarea temporară a semințelor care nu îndeplinesc cerințele referitoare la facultatea germinativă minimă**

*denumirea proiectului actului normativ*

|  |
| --- |
| **1. Denumirea sau numele autorului și, după caz, a/al participanților la elaborarea proiectului actului normativ** |
| Sanda Melenciuc, consultantă principală, Direcția politici în sectorul vegetal, Ministerul Agriculturii și Industriei Alimentare |
| **2. Condițiile ce au impus elaborarea proiectului actului normativ** |
| 2.1. Temeiul legal sau, după caz, sursa proiectului actului normativ  Proiectul este elaborat pe baza următoarelor reglementări:  Legea nr. 68/2013 privind semințele și materialul de înmulțire;  Regulamentul (CE) nr. 217/2006 al Comisiei din 8 februarie 2006 de stabilire a normelor de aplicare a Directivelor 66/401/CEE, 66/402/CEE, 2002/54/CE, 2002/55/CE și 2002/57/CE ale Consiliului în ceea ce privește autorizația acordată statelor membre de a permite comercializarea temporară a semințelor care nu îndeplinesc cerințele referitoare la facultatea germinativă minimă. |
| 2.2. Descrierea situației actuale și a problemelor care impun intervenția, inclusiv a cadrului normativ aplicabil și a deficiențelor/lacunelor normative |
| Situația actuală indică un deficit semnificativ de semințe care respectă standardele minime de facultate germinativă. Acest deficit este cauzat de următorii factori:   * Condiții meteorologice nefavorabile care au afectat producția de semințe; * Pierderi semnificative în procesul de producție agricolă; * Lipsa unui cadru legal flexibil pentru comercializarea temporară a semințelor sub standardele minime.   Această situație afectează negativ campaniile agricole și productivitatea generală a sectorului agricol, generând pierderi economice pentru fermieri și distribuitori.  În Republica Moldova, asigurarea cu semințe care respectă standardele minime de facultate germinativă reprezintă o provocare semnificativă. Conform datelor din februarie 2022, din necesarul de aproximativ 33.558,5 tone de semințe pentru culturile de câmp destinate semănatului de primăvară, erau disponibile doar 26.596,5 tone, ceea ce reprezintă 79,3% din necesar. Dintre acestea, doar 18.583,5 tone (69,9% din semințele depozitate).  Conform recepționării de către ANSA a informațiilor parvenite din teritoriu, la data de 0l aprilie 2024 din necesarul de circa 27l52,5 tоnе de semințe а culturilor de сâmр pentru semănatul de primăvară sunt depozitate circa 22549,0 tone, sau 83,1 %. Actualmente, а fost controlată și certificată о cantitate de circa 18504,2 tone, sau 82,1 % din semințe depozitate.  *Sursa: Agenția Națională pentru Siguranța Alimentelor (ANSA).*  În sectorul legumicol, situația este și mai critică. Peste 90% din semințele utilizate sunt importate, ceea ce ridică probleme legate de adaptabilitatea la condițiile locale și de dependența de furnizori externi. Această dependență poate afecta negativ calitatea și disponibilitatea semințelor, având în vedere că semințele importate pot să nu fie adaptate optim la condițiile pedoclimatice din Moldova.  În concluzie, deficitul de semințe care îndeplinesc standardele minime de facultate germinativă în Republica Moldova este o problemă complexă, influențată de factori precum dependența de importuri și lipsa unei producții interne. Abordarea acestei probleme necesită reglementări pentru a stimula producția locală de semințe și pentru a asigura standarde ridicate de calitate în sectorul agricol. |
| **3. Obiectivele urmărite și soluțiile propuse** |
| 3.1. Principalele prevederi ale proiectului și evidențierea elementelor noi  Proiectul reglementează condițiile de comercializare temporară a semințelor care nu îndeplinesc cerințele referitoare la facultatea germinativă minimă, exclusiv în cazul unor dificultăți de aprovizionare cauzate de:   * condiții climatice extreme; * probleme fitosanitare; * perturbări logistice internaționale și naționale; * indisponibilitate temporară pe piața internă și regională; * fluctuații economice globale.   Principalele prevederi ale proiectului includ:   * Permisiunea comercializării temporare a semințelor care nu îndeplinesc cerințele minime de facultate germinativă; * Obligația etichetării clare a semințelor cu specificarea procentului exact de facultate germinativă, pentru a asigura informarea corectă a cumpărătorilor; * Monitorizarea și raportarea impactului utilizării acestor semințe asupra producției agricole prin intermediul fermierilor și distribuitorilor; * Supravegherea strictă a distribuției acestor semințe de către Agenția Națională pentru Siguranța Alimentelor.   Cerințele propuse vor încuraja adoptarea unor practici comerciale sustenabile, ceea ce poate contribui la reducerea riscurilor asociate cu comercializarea semințelor care nu îndeplinesc cerințele referitoare la facultatea germinativă minimă, asigurându-se în același timp protecția consumatorilor, promovarea unui comerț echitabil pe piața semințelor și asigurarea gospodăriilor agricole cu material semincer în campaniile de semănat. Aceste măsuri vor sprijini eficiența producției agricole, reducând pierderile economice și impactul asupra mediului cauzat de utilizarea semințelor de calitate inferioară. |
| 3.2. Opțiunile alternative analizate și motivele pentru care acestea nu au fost luate în considerare |
| În contextul celor menționate supra, se constată că aplicarea unor scenarii alternative decât cele expuse prin prisma proiectului propus nu vor produce efectul scontat în măsura în care să corespundă atingerii obiectivului stabilit. Respectiv, alte modalități de soluționare a problemei definite și descrise mai sus nu au fost identificate. |
| **4. Analiza impactului de reglementare** |
| 4.1. Impactul asupra sectorului public  Creșterea volumului de lucru pentru instituțiile responsabile cu monitorizarea comercializării semințelor temporare;  Implementarea supravegherii și a raportării, fără impact semnificativ asupra bugetului public. |
| 4.2. Impactul financiar și argumentarea costurilor estimative  Nu este aplicabil. Proiectul solicită doar ajustări operaționale ale mecanismelor de monitorizare existente. |
| 4.3. Impactul asupra sectorului privat  Impactul financiar asupra bugetului public este minim. Proiectul solicită doar ajustări operaționale ale mecanismelor de monitorizare existente. |
| 4.4. Impactul social  4.4.1. Impactul asupra datelor cu caracter personal  Nu există impact direct asupra datelor cu caracter personal.  4.4.2. Impactul asupra echității și egalității de gen  Proiectul nu discriminează și promovează echitatea în accesul la semințe pentru toți fermierii. |
| 4.5. Impactul asupra mediului  Nu este aplicabil.  Impactul este minim, deoarece semințele comercializate vor împreuna cerințele fitosanitare, chiar dacă au un procent de germinare redus. |
| 4.6. Alte impacturi și informații relevante |
| Nu este aplicabil |
| **5. Compatibilitatea proiectului actului normativ cu legislația UE** |
| 5.1. Măsuri normative necesare pentru transpunerea actelor juridice ale UE în legislația națională |
| 5.2. Măsuri normative care urmăresc crearea cadrului juridic intern necesar pentru implementarea legislației UE |
| Nu sunt necesare măsuri suplimentare, proiectul fiind aliniat la practicile europene. |
| **6. Avizarea și consultarea publică a proiectului actului normativ** |
|  |
| **7. Concluziile expertizelor** |
|  |
| **8. Modul de încorporare a actului în cadrul normativ existent** |
|  |
| **9. Măsurile necesare pentru implementarea prevederilor proiectului actului normativ** |
|  |